भारत सरकार

मानव संसाधन विकास मंत्रालय

उच्‍चतर‍ शिक्षा विभाग

**राज्‍य सभा**

अतारांकित प्रश्‍न संख्या : 1131

उत्तर देने की तारीख : 16 दिसम्‍बर, 2013

**उच्च शिक्षा में कार्यरत शिक्षकगण**

**1131. श्री रवि शंकर प्रसादः**

क्या मानव संसाधन विकास मंत्री यह बताने की कृपा करेंगे किः

(क) क्या यह सच है कि देश में उच्च शिक्षा के क्षेत्र में लगभग 9.3 लाख लोग अध्यापन कार्य में रत हैं;

(ख) यदि नहीं, तो तत्‍संबंधी ब्यौरा क्या है;

(ग) क्या यह भी सच है कि इनमें 40 प्रतिशत लोग ठेके के आधर पर कार्य कर रहे हैं;

(घ) यदि हां, तो क्या नियमित अध्यापकों में और ठेके के आधार पर कार्यरत लोगों में वेतन की मात्रा में बहुत अन्तर पाया जाता है; और मूल सूचना हिन्दी में प्राप्त हुई।

(ङ) यदि हां, तो यह अन्तर क्या है और इस के कारण शिक्षण के स्तर पर होने वाले नकारात्मक प्रभाव का क्या आकलन है?

**उत्तर**

**मानव संसाधन विकास मंत्रालय में राज्‍यमंत्री**

**(डा. शशि थरूर)**

**(क) और (ख) :** अखिल भारतीय उच्‍चतर शिक्षा सर्वेक्षण (एआईएसएचई) के अनुसार, देश में उच्‍चतर शिक्षा के क्षेत्र में वर्ष 2010-11 में कुल 7.65 लाख लोग शिक्षण कार्य में लगे हुए थे। संकाय कमी संबंधी कार्यबल ने वर्ष 2008 में कुल 6.99 लाख शिक्षण क्षमता का अनुमान लगाया है।

**(ग) :** जी, नहीं। एआईएसएचई 2010-11 के निष्‍कर्षों के अनुसार, कुल 7,65,349 शिक्षकों में से कुल 62,215 अस्‍थायी शिक्षक अर्थात लगभग 8% शिक्षक थे।

**(घ) एवं (ड.) :** विश्‍वविद्यालय अनुदान आयोग (यूजीसी) (विश्‍वविद्यालयों और कालेजों में शिक्षकों और अन्‍य शैक्षिक स्‍टाफ के लिए न्‍यूनतम अर्हताएं और उच्‍चतर शिक्षा के मानकों के रखरखाव के लिए उपाय) विनियम, 2010 की धारा 13.1 के अनुसार, संविदा आधार पर नियुक्‍त किए गए शिक्षकों को दिया गया निर्धारित पारिश्रमिक, नियमित आधार पर नियुक्‍त किए गए शिक्षकों के कुल मासिक वेतन से कम नहीं होना चाहिए। चूंकि संविदा/तदर्थ शिक्षकों के आधिक्‍य का, शिक्षण पर प्रभाव पड़ने की संभावना है, विश्‍वविद्यालय अनुदान आयोग ने निर्धारित किया है कि किसी भी समय संकाय का 10% से अधिक संविदा आधार पर नियुक्‍त नहीं किए जा सकता है। विश्‍वविद्यालयों और कालेजों में रिक्तियों को भरना राज्‍य सरकार का उत्‍तरदायित्‍व है। केन्‍द सरकार सभी प्रयास कर रही है कि केन्‍द्र-पोषित संस्‍थाओं में रिक्तियों को शीघ्रतिशीघ्र भरना सुनिश्चित किया जा सके।

\*\*\*\*\*